CISC
Store norske leksikon,Teknologi og industri,IT,Datateknologi,Datamaskinarkitektur
CISC, datamaskindesign som bygger på at prosessoren gis et instruksjonssett som tillater sammensatte operasjoner.
Eksempel: «adder en verdi (tall) til et ord i arbeidslager» kan skrives slik: ADDMEM tall,adresse. Forskjellen på CISC og RISC Motsatsen til CISC - Complex Instruction Set Computer er RISC – Reduced Instruction Set Computer, altså en strategi basert på at maskinen skal ha få, og enkle instruksjoner.En operasjon tilsvarende ADDMEM kan se slik ut på en RISC-maskin: LOAD reg, adresse; ADD reg, tall; STORE reg, adresse;  reg angir et internt register (kladdeord)  adresse en adresse i arbeidslager LOAD er les i arbeidslager STORE betyr lagre i arbeidslager  I stedet for én instruksjon krever RISC-maskinen altså tre. Innebygde løkker CISC-baserte instruksjonssett inneholder gjerne også instruksjoner som gjentar seg – såkalte innebygde løkker – for eksempel for å flytte dataområder, eller søke i tabeller eller tekster. CISC-instruksjoner har gjerne varierende lengde da de har behov for et varierende antall parametre og/eller operander. Vurderinger CISC-programmer blir kortere da hver instruksjon «kan gjøre mer». Hvis instruksjonene utføres av interne mikroprogram kan utførelsestiden bli lang. Men med plass til mer logikk på brikken har en mulighet for direkte og rask utførelse. Teknologiutviklingen har gått i favør av en CISC-strategi. Intels x86-prosessorer er CISC. Les mer i Store norske leksikon RISC